98 1773. 



Habent hae alites praeterea digitos pro corporis mole 

 satis longos et validos, quibus firmiter insistunt, ideoque 

 natura addidit in ipsa extremitate plantae, callum seu tuber- 

 culum membrana tectum scabriuscula, ut sic melius firmius- 

 que in rupibus et glacie stare, et in loca acclivia escendere 

 possint. Alcae omnes quod sciam sunt tridactylae. Penna- 

 rum structura in Aptenodytis quoque observatu digna et 

 prorsus peculiaris est. Totum enim corpus est consitum 

 pennis brevibus confertissimis. Cuilibet pennae in ima eius 

 parte subtus adhaeret plumula laxa, mollissima: pennae ra- 

 chis est compressa, plana, concava; ex eaque procedunt bi- 

 fariam radii paralleli, itidem at laxe pinnati: in ipso apice 

 pennae radii nonnisi dimidia sui parte sunt pinnati, et in 

 extremitate abeunt in setas splendentes instar pilorum, unde 

 omnes huius generis aves, quasi sericeo amictu relucent; si- 

 quidem hae pennae sunt confertissimae , validae, incurvae, 

 corpori adpressae, adeo ut non tantum superficiem faciant 

 mollissimam ac maxime laevem, verum etiam adeo compa- 

 ctam ut omnem aquam excludant. Quod non sine summa 

 ratione sic natura hisce avibus proprium esse iussit; quum 

 constanter in aqua et mari saepe tempestuoso vitam agant, 

 et per longa spatia urinentur; ut sic victum sibi ex pisci- 

 bus sub unda parare possint. Peculiare quoque huic fa- 

 miliae avium, dum festinant, et celeriter natant, subsultim et 

 quasi iaculatorie ex aqua se proripere et sic demum capite 

 primum, dein et toto corpore immergi, et undas subire; 

 mox iterum emergi, et iterato aquam repetere subsultim. 



Inter hasce aves primum locandae sunt, Aptenodytes 

 antarctica, minor et Chrysocome, omnes aves nunquam antea 

 quod sciam descriptae, nisi velis hisce annumerare Pinguinum 

 magellanicum crista jlava insignem apud Bougainvilleum 

 in itinere, quem perperam Alcam cirratam credidi. Dein 

 Diomedea demersa et Phaeton demersus Illustris Linnaei, 

 utique sunt huc referendae. Quum rostra, pedes, nares, alae 



• 



